
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2275 

12 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση - συγκρότηση Τριμελούς Ειδικού Υπηρε¬ 
σιακού Συμβουλίου στην Κεντρική Υπηρεσία του 

Υπουργείου Παιδείας και Θρησκευμάτων. 1 

Συγχώνευση Υπηρεσιών Ο.Α.Ε.Δ. Κ.Π.Α.2 Πάτρας με 

την Τοπική Υπηρεσία Αγίου Ανδρέα Πατρών. 2 

Χορήγηση άδειας ίδρυσης και λειτουργίας «Ωδείου 

ΝΕΑ ΠΑΙΔΕΙΑ». 3 

Κανονισμός Εργασιών της Επιτροπής Ειδικών Εκκα¬ 
θαρίσεων (άρθρο 68Α του Ν. 3601/2007). 4 


ΑΠΟΦΑΣΕΙ Σ 

Αριθμ. Φ.908/124064/Η (1) 


Σύσταση - συγκρότηση Τριμελούς Ειδικού Υπηρεσιακού 
Συμβουλίου στην Κεντρική Υπηρεσία του Υπουργεί¬ 
ου Παιδείας και Θρησκευμάτων. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Της περ. Γ της παρ. 2 του άρθρου 90 του Ν. 4172/2013 
(ΦΕΚ Α' 167) «Φορολογία εισοδήματος, επείγοντα μέτρα 
εφαρμογής του Ν. 4046/2012, του Ν. 4093/2012 και του 
Ν. 4127/2013 και άλλες διατάξεις». 

β) Των υποπαραγράφων Ζ1 και Ζ2 της παρ. Ζ του 
άρθρου πρώτου του Ν. 4093/2012 (ΦΕΚ Α' 222) «Εγκρι¬ 
ση Μεσοπρόθεσμου Πλαισίου Δημοσιονομικής Στρα¬ 
τηγικής 2013-2016 - Επείγοντα Μέτρα Εφαρμογής του 
Ν. 4046/2012 και του Μεσοπρόθεσμου Πλαισίου Δημοσι¬ 
ονομικής Στρατηγικής 2013-2016», όπως ισχύουν. 

γ) Των άρθρων 13 έως 15 του Ν. 2690/1999 (ΦΕΚ Α' 45) 
«Κύρωση του Κώδικα Διοικητικής Διαδικασίας και άλλες 
διατάξεις». 

δ) Του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α'/22.4.2005). 

ε) Του Π.Δ. 116/2013 «Αποδοχή παραίτησης Υπουργών 
και Υφυπουργών», του Π.Δ. 117/2013 «Αποδοχή παραίτη¬ 
σης Υπουργών, Αναπληρωτών Υπουργών και Υφυπουρ¬ 
γών» (ΦΕΚ 151/Α'/25.6.2013), του Π.Δ. 118/2013 «Τροποποί¬ 


ηση του Π.Δ. 85/2012 (ΦΕΚ Α' 141) -Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως» (ΦΕΚ 152/Α'/25.6.2013) και 
του Π.Δ. 119/2013 «Διορισμός Αντιπροέδρου της Κυβέρ¬ 
νησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 153/Α'/25.6.2013). 

2. Την υπ’ αριθμ. ΔΙΠIΔΔ/Β.2/2/οικ.21634/2.8.2013 (ΦΕΚ 
1914/Β'/7.8.2013) απόφαση του Υπουργού Διοικητικής 
Μεταρρύθμισης και Ηλεκτρονικής Διακυβέρνησης «Κα¬ 
θορισμός της διαδικασίας επιλογής των υπαλλήλων που 
τίθενται σε διαθεσιμότητα, των κριτηρίων επιλογής και 
κατάταξης τους, τον τρόπο μοριοδότησής τους και ρύθ¬ 
μιση ζητημάτων λειτουργίας του Τριμελούς Συμβουλίου 
του άρθρου 5 παρ. 3 του Ν. 4024/2011 και των Τριμελών 
Ειδικών Υπηρεσιακών Συμβουλίων». 

3. Την υπ’ αριθμ. ΔΙΠΙΔΔ/Β.2/3/οικ.22274/9.8.2013 (ΦΕΚ 
1992/Β'/14.8.2013) απόφαση του Υπουργού Διοικητικής 
Μεταρρύθμισης και Ηλεκτρονικής Διακυβέρνησης «Κα¬ 
θορισμός της διαδικασίας επιλογής των προς μετάταξη 
ή μεταφορά υπαλλήλων, των κριτηρίων επιλογής και 
κατάταξής τους καθώς και του τρόπου μοριοδότησής 
τους». 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Συνιστούμε στην Κεντρική Υπηρεσία του Υπουργεί¬ 
ου Παιδείας και Θρησκευμάτων, Τριμελές Ειδικό Υπη¬ 
ρεσιακό Συμβούλιο αρμόδιο για: 

1) την Κεντρική Υπηρεσία του Υπουργείου Παιδείας 
και θρησκευμάτων, 

2) τις Περιφερειακές Υπηρεσίες Πρωτοβάθμιας και 
Δευτεροβάθμιας Εκπαίδευσης της Χώρας, 

3) το Ίδρυμα Κρατικών Υποτροφιών (ΙΚΥ), 

4) τα Γενικά Αρχεία του Κράτους (ΓΑΚ), 

5) τη Γ ενική Γ ραμματεία Δια Βίου Μάθησης (Γ.Γ.Δ.Β.Μ.), 

6) τη Γενική Γραμματεία Έρευνας και Τεχνολογίας 
(Γ.Γ.Ε.Τ.) και τα Ν.Π.Δ.Δ. που εποπτεύονται από αυτή, 

7) τη Γ ενική Γ ραμματεία Νέας Γ ενιάς (Γ.Γ.Ν.Γ.), 

8) την Ακαδημία Αθηνών, 

9) το Διεπιστημονικό Οργανισμό Αναγνώρισης Τίτλων 
Ακαδημαϊκών και Πληροφόρησης (Δ.Ο.Α.Τ.Α.Π.), 

10) το Εθνικό Γυμναστήριο Αθηνών «I. Φωκιανός», 

11) το Δημόσιο Πρότυπο Παιδικό Γυμναστήριο Και- 
σαριανής, 

12) την Εθνική Βιβλιοθήκη της Ελλάδος (Ε.Β.Ε.) και για 

13) τις Δημόσιες Βιβλιοθήκες της Χώρας και συγκρο¬ 
τούμε αυτό ως εξής: 

α) Τον Πρόεδρο, ο οποίος είναι μέλος του ΑΣΕΠ με 
τον αναπληρωτή του. 

β) Τον εισηγητή, ο οποίος είναι Προϊστάμενος της 
Γενικής Διεύθυνσης Διοικητικής Υποστήριξης ή της 
Διεύθυνσης Διοικητικού της Κεντρικής Υπηρεσίας του 
Υπουργείου Παιδείας και Θρησκευμάτων με τον ανα¬ 
πληρωτή του. 

γ)Ένα (1) μέλος, το οποίο είναι Προϊστάμενος άλλης 
Γενικής Διεύθυνσης ή Διεύθυνσης της Κεντρικής Υπη¬ 
ρεσίας του Υπουργείου Παιδείας και Θρησκευμάτων, με 
τον αναπληρωτή του. 

Ως αναπληρωματικά μέλη ορίζονται πρόσωπα που 
έχουν τις ιδιότητες που απαιτούνται και για τα τακτικά 
μέλη. 

δ) Γραμματέας του Τριμελούς Ειδικού Υπηρεσιακού 
Συμβουλίου ορίζεται υπάλληλος της Κεντρικής Υπη¬ 
ρεσίας του Υπουργείου Παιδείας και Θρησκευμάτων 
κατηγορίας ΠΕ ή ΤΕ, με τον αναπληρωτή του. 

Β. Η θητεία του Τριμελούς Ειδικού Υπηρεσιακού Συμ¬ 
βουλίου που συγκροτείται με την παρούσα, είναι τε¬ 
τραετής, αρχίζει από τη συγκρότησή του και λήγει την 
31.12.2017, σύμφωνα με τα οριζόμενα στις παρ. 4 και 5 του 
άρθρου 6 της υπ’ αριθμ. ΔΙΠΙΔΔ/Β.2/2/οικ.21634/2.8.2013 
(ΦΕΚ 1914/Β77.8.2013) υπουργικής απόφασης. 

Η θητεία του μπορεί να παρατείνεται για δυο ακόμη 
έτη με απόφαση του Υπουργού Παιδείας και Θρησκευ¬ 
μάτων. 

Γ. Το Τριμελές Ειδικό Υπηρεσιακό Συμβούλιο θα συνε¬ 
δριάζει εντός και εκτός του κανονικού ωραρίου λειτουρ¬ 
γίας των Δημοσίων Υπηρεσιών, εκτός του χρόνου που 
καλύπτεται από υπερωριακή απασχόληση και σύμφωνα 
με τις ισχύουσες διατάξεις περί συλλογικών οργάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Σεπτεμβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 73255 (2) 

Συγχώνευση Υπηρεσιών Ο.Α.Ε.Δ. Κ.Π.Α.2 Πάτρας με 
την Τοπική Υπηρεσία Αγίου Ανδρέα Πατρών. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις των Β.Δ. 404/1971 (ΦΕΚ 123/Α71971) και 
405/1971 (ΦΕΚ 123/Α71971), όπως ισχύουν. 

2. Τις διατάξεις του άρθρου 5 παρ. 1 του Ν. 2956/2001 
(ΦΕΚ 258/Α76.11.2001). 

3. Τις διατάξεις του άρθρου 25 του Ν. 4144/2013 (ΦΕΚ 
88/Α718.4.2013). 

4. Τις διατάξεις του Ν. 3518/2006 (Φ.Ε.Κ. 272/Α721-12-2006). 

5. Τις διατάξεις της υπ’ αριθμ. 80030/2007 απόφασης 
Υπουργού Εργασίας (Φ.Ε.Κ. 1197/Β713-07-2007). 


6. Τ ις διατάξεις της υπ’ αριθμ. οικ. 26098/69/2011 από¬ 
φασης Αναπληρωτή Υπουργού Εργασίας και Κοινωνικής 
Ασφάλισης (Φ.Ε.Κ. 89/Β701-02-2011). 

7. Τις διατάξεις της υπ’ αριθμ. Β105943/2012 απόφασης 
Διοικητή ΟΑΕΔ (ΦΕΚ 518/Β729-2-2012). 

8. Τ ις διατάξεις της με αριθ. Β 141245/2012 απόφασης 
Διοικητή ΟΑΕΔ (ΦΕΚ 3007/Β713-11-2012). 

9. Τις διατάξεις του άρθρου 64 του Ν. 3996/2011 (ΦΕΚ 
170/Β75-8-2011). 

10. Το γεγονός ότι η απόφαση αυτή συμβάλει στην 
περιστολή των λειτουργικών δαπανών του Οργανισμού, 
αποφασίζουμε: 

Συγχωνεύουμε τις Υπηρεσίες Κ.Π.Α.2 Πάτρας με την 
Τοπική Υπηρεσία Αγίου Ανδρέα Πατρών με την ονομα¬ 
σία Κ.Π.Α.2 Πάτρας. 

Τα όρια τοπικής αρμοδιότητας των Υπηρεσιών ΚΠΑ2 
Πάτρας και Τοπικής Υπηρεσίας Αγίου Ανδρέα Πατρών, 
αποτελούν τα όρια τοπικής αρμοδιότητας της νέας που 
προκύπτει, η οποία υπάγεται διοικητικά στην Περιφε¬ 
ρειακή Διεύθυνση Πελοποννήσου. 

Η ημερομηνία έναρξης ισχύος ορίζεται από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2013 
Ο Διοικητής 

ΘΕΟΔΩΡΟΣ ΑΜΠΑΤΖΟΓΛΟΥ 
-♦- 

Αριθμ. 29915 (3) 

Χορήγηση άδειας ίδρυσης και λειτουργίας 
«Ωδείου ΝΕΑ ΠΑΙΔΕΙΑ». 

Ο ΔΗΜΑΡΧΟΣ ΧΑΪΔΑΡΙΟΥ 

Έχοντας υπόψη: 

1. Τ ις διατάξεις: 

α. Του άρθρου 94 παρ. 4 εδ. 28 και του άρθρου 95 παρ. 1 
του Ν. 3852/2010 «Πρόγραμμα Καλλικράτης» (ΦΕΚ 87/ 
Α72010). 

β. Του Ν. 299/1976 «Περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» (ΦΕΚ 90/Α7ΐ976)και του Β.Δ/τος 
16/1966 «Περί ιδρύσεως ιδιωτικών μουσικών ιδρυμάτων» 
(ΦΕΚ 7/Α71966). 

γ. Του άρθρου 10 του Ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις» (ΦΕΚ 
302/Α724-12-2003). 

δ. Την υπ’ αριθμ. ΥΠΠΟ/78036/2473/19-10-2004 υπουρ¬ 
γική απόφαση «Καθορισμός προδιαγραφών κτιρίων για 
στέγαση Μουσικού Εκπαιδευτηρίου» (ΦΕΚ 1595/Β72004). 

ε. Την υπ’ αριθμ. ΥΠΠΟ/ΚΑΤΕΧΝ/Δ/7388/7-2-1994 από¬ 
φαση (ΦΕΚ 123/Β723-2-1994) «Καθορισμός παράβολου 
για ίδρυση ιδιωτικών Μουσικών Εκπαιδευτηρίων». 

στ. Την υπ’ αριθμ. ΥΠΠΟΤ/οικ.38573/1216/31-3-2011 κοινή 
υπουργική απόφαση (ΦΕΚ 693/Β72011) «Διεκπεραίωση 
και απλούστευση της διοικητικής διαδικασίας χορήγη¬ 
σης άδειας ίδρυσης και λειτουργίας ιδιωτικών μουσικών 
εκπαιδευτικών ιδρυμάτων (Ωδείων, Μουσικών Σχολών 
ή Παραρτημάτων αυτών) μέσω των Ενιαίων Κέντρων 
Εξυπηρέτησης». 

2. Την υπ’ αριθμ. 2161/21-1-2013 αίτηση της Σπυρίδων 
Ντάγκας & ΣΙΑ Ο.Ε. με όλα τα δικαιολογητικά. 

3. Το από 25/4/2013 πρακτικό αυτοψίας της Επιτροπής 
Ελέγχου Καταλληλότητας Κτιριακών. Εγκαταστάσεων 
Μουσικών Εκπαιδευτικών Ιδρυμάτων, αποφασίζουμε: 

1. Χορηγούμε στην ΣΠΥΡΙΔΩΝ ΝΤΑΓΚΑΣ & ΣΙΑ Ο.Ε. 
άδεια ίδρυσης και λειτουργίας Ωδείου, με την επωνυμία 
«ΩΔΕΙΟ ΝΕΑ ΠΑΙΔΕΙΑ» επί της οδού Σατωβριάνδου 9 
στο Χαϊδάρι το οποίο θα στεγαστεί στο ισόγειο του 
κτιρίου (επίπεδο -1 και επίπεδο 0). 

2. Το Ωδείο θα λειτουργήσει τις εξής σχολές και τμή¬ 
ματα: 

α. Σχολή Ανώτερων Θεωρητικών Μαθημάτων και Σύν¬ 
θεσης με τμήματα: 1. ωδικής, 2. ενοργάνωσης πνευστών 
οργάνων, 3. αρμονίας, 4. αντίστιξης, 5. φυγής 6. σύνθεσης 
β. Σχολή Ενόργανης Μουσικής με τμήματα: 1. πληκτών, 
2. εγχόρδων, 3. πνευστών, 4. κρουστών οργάνων, 5. κλα- 
βικύμβαλου (τσέμπαλο), 6. κλασικής κιθάρας 
γ. Σχολή Μονωδίας με τμήματα: 1. μονωδίας, 2. μελο¬ 
δραματικής 

δ. Σχολή Βυζαντινής Εκκλησιαστικής Μουσικής 

ε. Σχολή Σαξοφώνου 

στ. Σχολή Διεύθυνσης Ορχήστρας 

ζ. Σχολή Διεύθυνσης Χορωδίας 

3. Από τις διατάξεις της παρούσης δεν προκαλείται 
δαπάνη σε βάρος του Δημοσίου. 

- Με την παρούσα ανακαλείται η υπ’ αριθμ. 15737/16- 
05-2013 όμοια απόφαση (ΦΕΚ 1313/30-05-2013). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαϊδάρι, 13 Αυγούστου 2013 
Ο Δήμαρχος 

ΔΗΜΗΤΡΗΣ ΜΑΡΑΒΕΛΙΑΣ 

-♦- 

Αριθμ. Πράξης 28/30.8.2013 (4) 

Κανονισμός Εργασιών της Επιτροπής Ειδικών 
Εκκαθαρίσεων (άρθρο 68Α του Ν. 3601/2007). 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τα άρθρα 28 και 55Α του καταστατικού της Τρά¬ 
πεζας της Ελλάδος, όπως ισχύει, 
β) την παρ. 2 του άρθρου 68, καθώς και την παρ. 5 του 
άρθρου 68Α του Ν. 3601/2007, το οποίο προστέθηκε με 
το άρθρο 74 παράγραφος 11 του Ν. 4172/2013 (ΦΕΚ Α' 167/ 
23.7.2013), 

γ) την Πράξη Εκτελεστικής Επιτροπής 26/19.8.2013 «Επιτρο¬ 
πή Ειδικών Εκκαθαρίσεων (Άρθρο 68Α του Ν. 3601/2007)», 
δ) το από 29.8.2013 εισηγητικό σημείωμα της Διεύθυν¬ 
σης Εποπτείας Πιστωτικού Συστήματος, 
ε) ότι από τις διατάξεις της παρούσας δεν προκύ¬ 
πτει δαπάνη σε βάρος του κρατικού προϋπολογισμού, 
αποφασίζει: 

Να θεσπίσει τον Κανονισμό Εργασιών της Επιτροπής 
Ειδικών Εκκαθαρίσεων σύμφωνα με το άρθρο 68Α του 
ν. 3601/2007 ως κατωτέρω: 

Αρθρο 1 

Επιτροπή Ειδικών Εκκαθαρίσεων 

1. Η Επιτροπή Ειδικών Εκκαθαρίσεων (εφεξής: Επιτρο¬ 
πή) δεν συνιστά εσωτερικό όργανο της Τράπεζας της 


Ελλάδος. Η Επιτροπή δεν ασκεί πιστοδοτική πολιτική 
και δεν καθορίζει την στρατηγική των υπό ειδική εκ¬ 
καθάριση πιστωτικών ιδρυμάτων προς εκπλήρωση των 
στόχων αυτών. 

2. Η Επιτροπή κατά την άσκηση της αρμοδιότητάς 
της δεν ζητά και δεν δέχεται οδηγίες από οποιοδήποτε 
άλλο πρόσωπο, περιλαμβανομένης της Τράπεζας της 
Ελλάδος. 

3. Η Επιτροπή παρέχει στην Τράπεζα της Ελλάδος, 
δια του αρμόδιου Τμήματος της Διεύθυνσης Εποπτείας 
Πιστωτικού Συστήματος (εφεξής: ΔΕΠΣ), οποιαδήποτε 
πληροφόρηση και στοιχεία απαιτούνται για την άσκηση 
των αρμοδιοτήτων της Τράπεζας. 

4. Των συνεδριάσεων της Επιτροπής δεν συμμετέ¬ 
χουν μέλη της, εφόσον τα ίδια καθώς και οι σύζυγοι, 
συγγενείς τους μέχρι δευτέρου βαθμού, ή εταιρίες στη 
διοίκηση των οποίων αυτά τα μέλη συμμετέχουν, ή των 
οποίων είναι εταίροι ή μέτοχοι με ποσοστό συμμετοχής 
τουλάχιστον 2%, θα μπορούσαν να έχουν συμφέρον ή 
προσδοκία συμφέροντος στα περιουσιακά στοιχεία των 
υπό ειδική εκκαθάριση πιστωτικών ιδρυμάτων ως προς 
τα οποία ζητείται η σύμφωνη γνώμη της Επιτροπής. 

5. Η Επιτροπή, με απόφασή της, δύναται να ορίζει 
μέλος της προς αναπλήρωση του Προέδρου της για 
την περίπτωση απουσίας ή κωλύματος αυτού. Διευ¬ 
κρινίζεται ότι στις περιπτώσεις που αναφέρονται στο 
δεύτερο εδάφιο της παρ. 3 του άρθρου 68Α πρέπει να 
είναι παρόντα όλα τα μέλη της Επιτροπής. 

Αρθρο 2 

Αρμοδιότητες της Επιτροπής Ειδικών Εκκαθαρίσεων 

1. Αρμοδιότητα της Επιτροπής είναι η παροχή σύμ¬ 
φωνης γνώμης επί των οριζόμενων με τη διάταξη της 
παρ. 2 του άρθρου 68 Α του Ν. 3601/2007, όπως ισχύει, 
αιτημάτων των ειδικών εκκαθαριστών. 

2. Περαιτέρω, διευκρινίζεται ότι: 

α) Αιτήματα για ρυθμίσεις δανείων μπορούν να εξετα¬ 
στούν από την Επιτροπή μόνον μετά την έγκριση από 
την Τράπεζα της Ελλάδος του σχεδίου στρατηγικής 
που προβλέπεται στην παρ. 1 του αρ. 2 της απόφασης 
ΕΠΑΟ 77/1/29.5.2013 (ΦΕΚ Β' 1492) ή των μεταγενέστερων 
εγκεκριμένων σχεδίων στρατηγικής στα οποία συμπε- 
ριλαμβάνονται οι μεταβολές σε σχέση με το αρχικό. 

β) Σε περίπτωση που η φύση του εξεταζόμενου θέμα¬ 
τος δεν επιτρέπει την κατάταξή του στις αρμοδιότητες 
της Επιτροπής, το θέμα τίθεται υπόψη της ΔΕΠΣ μέσω 
του αρμόδιου τμήματος. 

3. Κατά την άσκηση των αρμοδιοτήτων της, η Επιτρο¬ 
πή ενεργεί με γνώμονα: 

- τη μεγιστοποίηση του προϊόντος της ειδικής εκκα¬ 
θάρισης μέσω της διαχείρισης και της διάθεσης των 
περιουσιακών στοιχείων στη βέλτιστη καθαρή παρούσα 
αξία, λαμβανομένης υπόψη και της ωφέλειας για τους 
πιστωτές από την ταχεία ανάκτηση της αξίας των στοι¬ 
χείων αυτών, ώστε να επιτυγχάνεται η ικανοποίηση στο 
μέγιστο βαθμό των νόμιμων απαιτήσεων από την ειδική 
εκκαθάριση του πιστωτικού ιδρύματος και 

- τη συμβολή στη διασφάλιση της διαφάνειας, της 
ίσης μεταχείρισης και των όρων υγιούς ανταγωνισμού 
μεταξύ πιθανών αγοραστών των επί μέρους στοιχείων 
ενεργητικού ή του συνόλου του ενεργητικού του υπό 
εκκαθάριση πιστωτικού ιδρύματος, συνεκτιμωμένης 
ενδεχομένως και της ανάγκης για την διαφύλαξη της 

υγιούς παραγωγικής βάσης της ελληνικής οικονομίας 
σε περίοδο συστημικής κρίσης. 

Άρθρο 3 

Εργασίες της Επιτροπής Ειδικών Εκκαθαρίσεων 

1. Η Επιτροπή γνωμοδοτεί για αιτήματα που υποβάλ¬ 
λονται, διά του αρμόδιου τμήματος της ΔΕΠΣ, από τον 
ειδικό εκκαθαριστή, με πλήρως τεκμηριωμένες εισηγή¬ 
σεις οι οποίες περιέχουν τα απαιτούμενα στοιχεία και 
πληροφορίες για την υποστήριξη του αιτήματος, λαμβα- 
νομένων υπόψη των αναφερομένων στην παράγραφο 3 
του άρθρου 2. Τα αιτήματα διαβιβάζονται αμελλητί από 
το αρμόδιο τμήμα της ΔΕΠΣ στον Πρόεδρο και τα μέλη 
της Επιτροπής. Αρμόδιος για τη σύνταξη των εισηγήσεων 
προς την Επιτροπή καθώς και υπεύθυνος για την ακρί¬ 
βεια, την εγκυρότητα και την πληρότητα των αναφερόμε- 
νων στοιχείων είναι ο ειδικός εκκαθαριστής. Η Επιτροπή 
δύναται, μετά την υποβολή του αιτήματος να ζητήσει 
πρόσθετα στοιχεία και διευκρινίσεις πριν καταλήξει στην 
παροχή γνώμης. Για τυχόν αναγκαίες διευκρινίσεις οι 
ειδικοί εκκαθαριστές απευθύνονται στην Επιτροπή. 

2. Οι συνεδριάσεις της Επιτροπής πραγματοποιούνται 
στην Τράπεζα της Ελλάδος. Την Επιτροπή συγκαλεί 
εγγράφως σε συνεδρίαση ο Πρόεδρός της, ακόμα και με 
μήνυμα ηλεκτρονικού ταχυδρομείου, το οποίο απευθύνε¬ 
ται στα μέλη της και κοινοποιείται στο αρμόδιο τμήμα 
της ΔΕΠΣ τουλάχιστον τρεις (3) ημέρες πριν από τη 
συνεδρίαση ή, σε περίπτωση επείγουσας ανάγκης, μία 
(1) ημέρα πριν από τη συνεδρίαση. Στις συνεδριάσεις 
της Επιτροπής καλείται με τον τρόπο που ορίζεται στο 
προηγούμενο εδάφιο να παραστεί, είτε δια φυσικής 
παρουσίας είτε με τηλεδιάσκεψη, ο ειδικός εκκαθαρι- 
στής που έχει υποβάλει το αίτημα. Εφόσον ο ειδικός 
εκκαθαριστής έχει κληθεί, η Επιτροπή δεν κωλύεται να 
συνεδριάσει, και αν ακόμη αυτός δεν παρίσταται. Στις 
συνεδριάσεις της Επιτροπής συμμετέχει ως γραμματέας 
ο προϊστάμενος του αρμόδιου τμήματος της ΔΕΠΣ ή ο 
αναπληρωτής του, καθώς και ένας υπάλληλος για την 
τήρηση των πρακτικών. 


3. Η ημερήσια διάταξη των συνεδριάσεων της Επι¬ 
τροπής ορίζεται από τον Πρόεδρο της Επιτροπής και 
κοινοποιείται στα μέλη της και στο αρμόδιο τμήμα της 
ΔΕΠΣ μαζί με τη σύγκλησή της κατά την προηγούμενη 
παράγραφο. Σε κάθε περίπτωση, μόνον αιτήματα που 
πληρούν, κατά την κρίση του Προέδρου της Επιτροπής 
τους όρους της παραγράφου 1 είναι δυνατό να εντα¬ 
χθούν στην ημερήσια διάταξη. 

4. Κατά τις συνεδριάσεις τηρούνται πρακτικά, τα 
οποία υπογράφει ο Πρόεδρος και τα μέλη της Επι¬ 
τροπής και περιέχουν αναφορά στην εισήγηση επί του 
αιτήματος, για το οποίο παρέχεται η σύμφωνη γνώμη 
ή απορρίπτεται η παροχή αυτής, στο σχετικό αιτιο- 
λογικό της Επιτροπής, που μπορεί να συνίσταται και 
στην αποδοχή του αιτιολογικού που αναγράφεται στην 
εισήγηση, καθώς και στην παροχή ή στην απόρριψη 
παροχής της σύμφωνης γνώμης της Επιτροπής. Στο 
αιτιολογικό της απόρριψης παροχής της σύμφωνης 
γνώμης μπορούν να συμπεριλαμβάνονται και παρα¬ 
τηρήσεις της Επιτροπής για ειδικότερους όρους που 
κρίνονται επωφελείς, επί τη βάσει των αρχών της ει¬ 
δικής εκκαθάρισης, για την προτεινόμενη συναλλαγή. 
Τα μειοψηφούντα μέλη της Επιτροπής δικαιούνται να 
ζητήσουν να καταγραφεί η αιτιολόγηση ψήφου τους 
στα πρακτικά. 

5. Το απόσπασμα του πρακτικού που αφορά κάθε 
αίτημα υπογράφεται από τον Πρόεδρο της Επιτροπής 
και κοινοποιείται στον αιτούντα ειδικό εκκαθαριστή, ο 
οποίος, εάν πρόκειται για συμβιβασμό ή ρύθμιση δα¬ 
νείου, γνωστοποιεί την παροχή ή μη σύμφωνης γνώμης 
στον ενδιαφερόμενο. Το κείμενο του πρακτικού είναι 
απόρρητο. Οι εισηγήσεις και τα υπογεγραμμένα πρα¬ 
κτικά των συνεδριάσεων αρχειοθετούνται στο αρμόδιο 
τμήμα της ΔΕΠΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 

ΓΕΩΡΓΙΟΣ ΠΡΟΒΟΠΟΥΛΟΣ 

